Gina Lollobrigida

Gina Lollobrigida (sünninimi Luigia Lollobrigida; 4. juulil 1927 Subiaco, Itaalia kuningriik – 16. jaanuar 2023) oli itaalia näitleja, fotograaf-ajakirjanik ja skulptor. Teismelisena tegeles Lollobrigida Diana Lorise nime all modellitööga ja osales iludusvõistlustel. Esimesed filmirollid sai ta 1940. aastate lõpus. Suuremaks läbilöögiks osutus 1953. aastal Hollywoodis tehtud seikluskomöödia "Saatana vitsad" ("Beat the Devil"), kus ta mängis koos Humphrey Bogartiga. Hiljem on tema näitlejatööga filmidest tõstetud esile näiteks filme "Solomon and Sheba" (1959) ja "Come September (1961). Eestis on näidatud menufilmi "Tulp Fanfan" (1952), kus Lollobrigida sai teise peaosalisena särada prantsuse superstaari Gérard Philipe'i kõrval. Tuntud on Lollobrigida osatäitmine Esmeraldana draamas "Jumalaema kirik Pariisis" (1956; "Notre Dame de París"), kus kellalööja Quasimodot kehastas Anthony Quinn. Ta oli 1950. aastatel ja 1960. aastate algul üks tuntumaid Euroopa naisnäitlejaid. Teda peeti väga kauniks filmitäheks: küll nimetati teda maailma ilusaimaks naiseks, küll 20. sajandi Mona Lisaks. Ehkki ta mängis ka mitmes ingliskeelses filmis ja seriaalis, eelistas ta elada Itaalias ning mängida eeskätt itaalia ja prantsuse filmides. Kokku näitles ta oma pool sajandit kestnud karjääri jooksul umbes 70 filmis ja seriaalis. 1970. aastatel tegi Lollobrigida edukat karjääri fotograafi-ajakirjanikuna. Ta pildistas ja intervjueeris teiste hulgas Paul Newmanit, Salvador Dalíd, Henry Kissingeri, David Cassidyt, Audrey Hepburni, Ella Fitzgeraldit jne. 1984. aastal mängis ta USA telesarjas "Falcon Crest" Francesca Giobertit (roll oli algselt mõeldud Sophia Lorenile, kes aga sellest loobus). See osatäitmine tõi talle kolmanda Kuldgloobuse nominatsiooni. Elu viimastel aastakümnetel osales ta ka poliitikas. 1999. aastal kandideeris Lollobrigida Euroopa Parlamenti Itaalia Demokraatide erakonnas, kuid edutult. Veel 95-aastaselt kandideeris ta Itaalia parlamenti populistliku erakonna ISP nimekirjas. Gina Lollobrigida pälvis kolm David di Donatello auhinda (Itaalia Filmiakadeemia auhind), kaks Nastro d'Argento auhinda (Itaalia filmiajakirjanike auhind) ja kuus Bambi auhinda (Saksa meediaettevõtte auhind). Ta oli kolm korda nomineeritud Kuldgloobusele ja võitis selle korra, 1961. aastal kategoorias "World Film Favorites" (Henrietta Award – naislemmiknäitleja auhind, mida tänapäeval enam välja ei anta) komöödiarolli eest filmis "Come September". 1953. aastal oli ta nomineeritud ka BAFTA auhinnale (rolli eest filmis "Leib, armastus ja fantaasia"; originaalpealkiri "Pane, amore e fantasia"). 1985. aastal nimetati ta Prantsusmaa Kunstide ja Kirjanduse Ordu (Ordre des Arts et des Lettres) ohvitseriks saavutuste eest fotograafia ja skulptuuri alal. 1992 – Prantsusmaa Auleegioni orden (Légion d'honneur). 1999 – ÜRO Toidu- ja Põllumajandusorganisatsiooni hea tahte saadikuks. 2018 – täht Hollywoodi kuulsuste alleel. Gina Lollobrigida oli 15.–19. oktoobril 1998 toimunud Tallinna Rahvusvahelise Filmifestivali (peakorraldajad Hannes ja Renita Lintrop) aukülaline. Tema loomingu retrospektiivina näidati festivalil nelja filmi ("Leib, armastus ja fantaasia", "Roomlanna", "Trapets" ja "Buona sera, mrs. Campbell"), milles Gina Lollobrigidal oli peaosa. Nagu meenutab fotograaf Peeter Langovitš, saabus filmitäht Tallinna paar päeva varem eralennukiga. Juba enne ametlikku festivali avamist näidati kinos Sõprus kahte filmi Lollobrigidaga. Festivali avatseremoonial oli filmitäht kergesti leitav tänu oma erkkollasele kasukale. Mart Sander tegi Gina Lollobrigidaga lühiintervjuu ning aukülalisele anti üle pronksist Tulihobu kuju. Tallinna raekojas kohtus Lollobrigida Eesti filmitegijatega. Põgusamalt vestles ta ka kohaliku filmidiiva Eve Kiviga, kellega oli varemgi festivalidel kohtunud. Gina Lollobrigida osalemine aukülalisena Tallinna filmifestivalil leidis kajastamist ka Vahur Kersna ja Mihkel Kärmase juhitud ETV nonstop-aastalõpusaates "Eesti elu 1998" 31. detsembril 1998. 1946 "Aquila nera" (e.k "Must kotkas") 1946 "Lucia di Lammermoor" 1946 "This Wine of Love" 1946 "Return of the Black Eagle" 1947 "When Love Calls" 1947 "Pagliacci" 1947 "Flesh Will Surrender" 1947 "A Man About the House" 1948 "Mad About Opera" 1949 "The Bride Can't Wait" 1949 "The White Line" 1950 "A Dog's Life" 1950 "Miss Italy" 1950 "Children of Chance" 1950 "Alina" 1951 "A Tale of Five Cities" 1951 "The Young Caruso" 1951 "Four Ways Out" 1951 "Love I Haven't... But... But" 1951 "Attention! Bandits!" 1952 "Wife for a Night" 1952 "Times Gone By" 1952 "Fanfan la Tulipe" (e.k "Tulp Fanfan") 1952 "Beauties of the Night" 1953 "The Wayward Wife" 1953 "Pane, amore e fantasia" (e.k "Leib, armastus ja fantaasia") 1953 "The Unfaithfuls" 1953 "Beat the Devil" (e.k "Saatana vitsad") 1954 "Woman of Rome" (e.k "Roomlanna)) 1954 "Bread, Love and Jealousy" 1954 "A Day in Court" 1954 "Flesh and the Woman" 1954 "Crossed Swords" 1955 "The World's Most Beautiful Woman" 1955 "Trapeze" (e.k "Trapets") 1956 "Notre Dame de París" (e.k "Jumalaema kirik Pariisis") 1958 "Anna of Brooklyn" 1959 "The Law" 1959 "Never So Few" 1959 "Solomon and Sheba" 1961 "Go Naked in the World" 1961 "Come September" 1962 "Lykke og krone" (dokumentaalfilm) 1962 "The Beautiful Ippolita" 1963 "Imperial Venus" 1963 "Mad Sea" 1964 "Woman of Straw" 1965 "Me, Me, Me... and the Others" 1965 "The Dolls" 1965 "Strange Bedfellows" 1966 "Pleasant Nights" 1966 "The Sultans" 1966 "Hotel Paradiso" (e.k "Hotell Paradiso") 1967 "Cervantes" 1968 "Stuntman" 1968 "A Curious Way to Love" 1968 "The Private Navy of Sgt. O'Farrell" 1968 "Buona Sera, Mrs. Campbell" (e.k "Buona sera, mrs. Campbell") 1969 "That Splendid September" 1971 "Bad Man's River" 1972 "King, Queen, Knave" 1973 "Mortal Sin" 1983 "Wandering Stars" (dokumentaalfilm) 1995 "A Hundred and One Nights of Simon Cinema" 1996 "Escape in One Woman" 1997 "XXL" Suri Itaalia näitleja Gina Lollobrigida err.ee, 16.01.2023. Gina Lollobrigida elulugu andmekogus IMDb. Vaadatud 25.06.2023. Legendaarne filmitäht Gina Lollobrigida tähistas 90. sünnipäeva ERR Menu, 05.07.2017. Gina Lollobrigida rolle andmekogus IMDb. Vaadatud 25.06.2023. Italian actor Gina Lollobrigida, 95, says she will run in general elections. The Guardian. Retrieved 25 September 2022. World Film Favorites. 1961. Pfeiffer, Lee; Worrall, Dave (29 November 2011). Cinema Sex Sirens. Omnibus Press. ISBN 978-0-85712-725-9. Gina Lollobrigida. Food and Agriculture Organization. Archived from the original on 7 August 2009. "Hollywood honours Italian star Gina Lollobrigida". Channel NewsAsia. Agence France-Presse. 2 February 2018. Peeter Langovitš. Peeter Langovitsi tagasivaade: Gina Lollobrigida avas filmifestivali Postimees AK, 19.10.2018. ETV aastalõpusaade "Eesti elu 1998" ERR Arhiivis. Esmaeeter: 31.12.1998.